Ignacio Vidales Tomé

Ignacio Vidales Tomé, nado en Ponteareas o 30 de marzo de 1896 e finado no mesmo concello o 11 de agosto de 1963,Porto Bernárdez, Gabino. "Ha muerto D. Ignacio Vidales Tomé" El Pueblo Gallego, 14-8-1963, p. 4 . foi un xornalista, debuxante e caricaturista galego.

 Traxectoria 
Fixo os primeiros estudos en Vigo. Marchou a Vilalba onde exerceu como amanuense do seu tío, o notario Victoriano Tomé Ramos. En 1921 obtivo o título de procurador dos tribunais, asentouse en Ponteareas e abriu un bufete. Despois sería xuíz municipal de Ponteareas.

Debutou como debuxante en 1917 na revista Vida Gallega, despois colaborou en El Tea, Don Quijote, El Galleiro, Faro de Vigo e El Pueblo Gallego. Compaxinou o debuxo de humor cos artigos, nos que case sempre falaba de fútbol.

A través do seu humor, sutil e irónico, puxo de relevo os aspectos máis negativos do momento que lle tocou vivir nunha Galicia caracterizada pola fame, a pobreza, a emigración e a falla de igualdade social.

Despois da súa morte, en 1964, algúns dos seus artigos foron recollidos no libro Ruleta de motivos puenteareanos por Carlos Rivero Troncoso. Clodio González Pérez publicou unha antoloxía dos seus debuxos.

 Recoñecementos 
miniatura|Rúa Vidales Tomé, Ponteareas.
O seu concello dedicoulle o nome dunha rúa.

 Notas 

 Véxase tamén 
 Bibliografía 

 González, Clodio (edición) (1982). Os noso humoristas n.º 2. Ediciós do Castro. ISBN 84-7492-120-1.
 González, Clodio (edición) (1992). El humor de Vidales Tomé. Biblioteca 114 n.º 44. El Correo Gallego.




 Ligazóns externas 
 Marín Formoso, Xaquín. "Ignacio Vidales Tomé" Diccionario Biográfico Español. Real Academia de la Historia'' .

Categoría:Xornalistas de Ponteareas
Categoría:Humoristas de Galicia
Categoría:Nados en Ponteareas
Categoría:Nados en 1896
Categoría:Finados en 1963
Categoría:Caricaturistas de Galicia
Categoría:Escritores de Galicia en lingua castelá
Categoría:Escritores de Galicia en lingua galega